Muharay Elemér Népművészeti Szövetség

1011. Budapest, Szilágyi Dezső tér 6.

E-mail: muharay@muharay.hu

**Országos konferencia a hagyományőrzésről**

**Helyszín**: **Budapest, Magyarság Háza**

V.ker. Zrínyi u. 5.

**Időpont: 2018. november 30.** 10-16 óráig.

Téma: **Hagyományőrzés!?**

**Hol tart, merre halad a hagyományőrző együttesi mozgalom? (Utak, lehetőségek, csapdák.)**

A „Hagyományok Vendégségben” c. szentendrei programunkon 17 együttes mutatkozott be. Az együttesek színpadon és a tájházak udvarán tartott foglalkozásokon számot adtak hagyományismeretükről. A rendezvényre hat szakértőt is hívtunk (Bathó Edit, Felföldi László, Romsics Imre, Sztanó Hédi, Tóth János, Verebély Kincső, ) kiknek tanulmányait olvashatjátok weboldalunkon is. (www.muharay.hu /Csoóri Sándor program hírei) a rendezvény neve alatt.

Az írásos elemzések és az utóbbi évek szakmai fórumainak tapasztalatai alapján úgy ítéljük meg, hogy nagyobb körben, szakmai kérdéseket is megvitatva kell beszélnünk mozgalmunk helyzetéről.

A Csoóri Sándor Alap támogatásával soha nem tapasztalt támogatást kapott a terület és, ami a leglényegesebb, ebből a támogatásból minden együttes is részesült, aki vállalta a pályázati adatlap kitöltését. Mindannyiunk lehetősége, sőt felelőssége, hogy ezt a támogatást az együttes feltételeinek javítására és szakmai fejlődésére fordítsa.

Az elmúlt évek szakmai beszélgetéseit és az együttesek működésének szakmai kérdéseit összefoglalva állítottam össze a konferencia téziseit, vagyis azokat a témákat, amelyekről most beszélnünk kell.

**Kérdőskörök:**

1. **Az együttesek céljai, szerepe?**
   * + hagyományőrzés
     + szórakozás, klubszerűség, társas együttlét
     + ismeret-szerzés és - átadás
     + színpadi megjelenés
     + közösségépítés, társadalmi szerepvállalás (helyi közösségekben, településen)
2. **Hagyományismeret és alkalmazás a mindennapi életben és a színpadon?**
   * forrásanyagok – táncismeret forrásai
   * beszéd, szövegfolklór, tájnyelv
   * ünnepek, közösségi szokások, családi események, munkaalkalmak
   * vallási és szakrális elemek, búcsúk, búcsújáró helyek
   * napjaink folklórja
3. **Színpadi kérdések, avagy hogyan legyünk koreográfusok?**
   * Hová és milyen alkalomra készülnek színpadi összeállítások?
   * Mit viszünk a színpadra?
   * Segítik-e a munkát a régi gyűjtések archívumokban őrzött anyagai? Van-e még lehetőség idős táncosok, zenészek, énekesek tudásának elsajátítására? Elég-e a régebbi koreográfiák táncanyagának ismételgetése?
   * Alkotási folyamat, anyagértelmezés,
   * Csoport összetétel, táncismeret, stílusgyakorlatok, a táncosok technikai felkészültsége,
   * Munkamódszer, csoportos és egyéni foglalkozás, közös értelmezés, vélemények figyelembe vétele.

1. **Minősítések, versenyek, vetélkedők, elismerések, díjak szerepe országosan, nemzetközileg és helyben.**
2. **A helyi közösséghez való viszony**

* Hogyan szolgálja az együttes a helyi közösség (a település) azonosságtudatának megerősítését, a helyi emlékezet elmélyítését, s a korábbi hagyomány élő örökséggé formálását?
* Hogyan fogadják a település lakói, mint a helyi közösség tagjai, az együttes hagyományőrző tevékenységét? Támogatják, kritizálják vagy elutasítják?
* Kikből áll az együttes? Tükrözi-e a falu társadalmi összetételét? (tős-gyökeres lakók, beköltözöttek, értelmiségiek, diákok, vállalkozók stb.)

1. **A szakmai összefogás (Szövetség) szerepe**

A konferenciának nem hangzanak el központi előadások. A szentendrei szakértőket kértem meg, hogy 5 percben foglalják össze, mit tartanak az együttesek munkájában a legfontosabbnak. Mik azok a jó példák, melyek követendőek és mik azok a hiányosságok, melyekre felhívják a figyelmet.

Azt szeretnénk, és az lenne a hasznos, ha minden együttesvezető, a tagok és az együttesek munkájában résztvevő szakemberek a fenti tézisek alapján elgondolkodnának együttesük munkáján. Valódi szakmai párbeszéd a célunk, amelynek eredményeként közösen határozhatnánk meg a ma hagyományőrző együtteseinek szakmai céljait.

Ezért **Tisztelettel felkérem Szövetségünk valamennyi tagját, hogy a felsorolt témakörökhöz vagy a témák bármelyikéhez szóljon hozzá. Ha más kérdéseket tartanak fontosnak, vessék föl azokat. Fogalmazzanak meg új megoldandó problémákat!**

Bízom benne, hogy ez a kezdeményezésünk hozzájárul a hagyományőrző mozgalom képviselőinek szakmai közéletének élénküléséhez, a szakmai színvonal emeléséhez és ahhoz, hogy tevékenységünk érdekvédelme érdekében, hatékony, eredményes és jól szervezett háttér legyen a hivatkozási alap.

A konferencián való részvétel ingyenes, regisztrációs díj 1000.Ft.

Budapest, 2018. szeptember



Héra Éva

elnök

Muharay Elemér Népművészeti Szövetség

1011. Budapest, Szilágyi Dezső tér 6.

E-mail: [muharay@muharay.hu](mailto:muharay@muharay.hu)

Levélcím: 1251. Bp. Postafiók 22.

Tel./fax: 36-1- 201-7931

www.muharay.hu

Muharay Elemér Népművészeti Szövetség

1011. Budapest, Szilágyi Dezső tér 6.

E-mail: [muharay@muharay.hu](mailto:muharay@muharay.hu)

Levélcím: 1251. Bp. Postafiók 22.

Tel./fax: 36-1- 201-7931

www.muharay.hu

**Visszaküldendő: október 5.**

**Jelentkezési Lap**

**Országos hagyományőrző konferencia**

**Budapest,**

**Az együttes neve**:

Elérhetőség: (minden adatot kérek pontosan kitölteni!)

**Postacím:**

**Számlázási név és cím:**

**Adószám:**

**Telefon (mobil, ha van):**

**Email (olvashatóan kérjük):**

**A továbbképzésen a következő személy/személyek vesznek részt**:

**Hozzászólásra témakörben jelentkezem.**

Hely: dátum: aláírás